ད་ཆ་ནད་རྙིང་གཙང་མ་ཆགས་ཏེ་གཟུགས་པོ་གསོ་རྒྱུ་ཙམ་མ་གཏོགས་གཞན་བདེ་ཐང་ཡིན།ཁྱེད་རང་ཚོ་ཚང་མ་བློ་བདེ་པོ་བྱས་ཏེ་སྡོད་རོགས།མཐའ་དོན་གོང་དུ་ཞུས་པ་བཞིན་ང་ཚོ་བོད་མི་སྤྱི་བོ་གནམ་བསྟན་ཡོངས་རྫོགས་ཀྱིས་སྙིང་ལ་རུས་པ་བཅུག་ནས་ཨུ་ཚུགས་རྒྱག་རྒྱུའི་དུས་ཚོད་ལ་སླེབས་ཡོད།ང་ཚོའི་འཐབ་རྩོད་ནི་གོང་དུ་བརྗོད་པ་ལྟར་བདེན་དོན་ཡིན་པ་དང༌།འཚེ་མེད་ཞི་བའི་ལམ་ལ་འགྲོ་རྒྱུར་ང་ཚོར་རྒྱུ་མཚན་དང༌སྤོབས་པ་ཡོད།ཕར་ཕྱོགས་རྒྱ་ནག་གུང་ཁྲན་རང་ལ་བདེན་པ་མེད་སྟབས་འཚེ་བའི་ལམ་ལ་ཞུགས་ནས་དྲག་གནོན་བྱེད་ཀྱི་ཡོད།ང་ཚོས་འཚེ་མེད་ཞི་བའི་ལམ་ལ་འགྲོ་བ་འདི་མུར་མཛོག་བསྒོངས་ནས་སྐད་རྒྱག་རྒྱུ་དེ་མིན།འཚེ་བ་མེད་པའི་ལམ་ལ་བརྟེན་ནས་བདེན་པ་བདེན་ཐོག་ཏུ་འཁྱོལ་བ་བྱེད་པ་ལ་ཤེས་བྱ་ཡོན་ཏན་དགོས་པ་ཡིན།